Blaze7451/Wiki-th-20250601 huggingface dataset:
บารัก โอบามา (หนังสือการ์ตูน)

บารัก โอบามา (오바마 이야기: 세상에서 가장 큰 꿈을 꾼 아이) เป็นการ์ตูนเกาหลีที่เล่าถึงชีวประวัติของบารัก โอบามา โดยมี อี แทซู เป็นผู้เขียนภาพและเรื่องประกอบ และเจเน็ต เจแวน ชิน เป็นผู้แปลในฉบับภาษาอังกฤษจากต้นฉบับภาษาเกาหลีอีกทอดหนึ่ง จัดพิมพ์โดย เจ.อี.แช แอนด์บริตานีโปเกอ-โมฮัมเหม็ด ในเวอร์ชันสหรัฐ ส่วนฉบับภาษาไทยจัดแปลโดย วลี จิตจำรัสรัตน์ จัดพิมพ์โดยสำนักพิมพ์นานมีบุ๊คส์
ดาซานบุ๊คส์ เป็นผู้จัดพิมพ์ในฉบับภาษาเกาหลี โดยจัดพิมพ์ภายใต้การยอมรับจากยู.เอส.อิมปรินท์จอยฟูลสตอรี่เพลส ซึ่งเป็นผู้จัดพิมพ์หนังสือสำหรับเยาวชน หนังสือการ์ตูนบารัก โอบามา ได้รับการเปิดตัวในฉบับภาษาอังกฤษที่สหรัฐอเมริกาวันที่ 21 เมษายน ค.ศ. 2009 หนังสือครอบคลุมตั้งแต่สมัยโอบามาในวัยเยาว์ไปจนถึงการเลือกตั้งประธานาธิบดีสหรัฐอเมริกา ค.ศ. 2008  โดยการจัดพิมพ์หนังสือได้มีการเลื่อนออกไปในภายหลัง

**เนื้อเรื่องย่อ**
เป็นเรื่องราวของบารัก โอบามา ซึ่งเล่าถึงประวัติตั้งแต่ยังเป็นเด็ก เขามีพ่อเป็นคนผิวดำชาวเคนยา และแม่เป็นคนผิวขาวชาวอเมริกัน ในภายหลัง ทั้งคู่ได้แยกทางกัน ต่อมา เขาได้เดินทางไปยังประเทศอินโดนีเซียโดยอาศัยอยู่กับพ่อเลี้ยง แต่เนื่องด้วยผิวสีที่แตกต่างจากเด็กทั่วไปจึงไม่สามารถใช้ชีวิตเข้ากับเพื่อนๆได้เท่าใดนัก ในภายหลังเขาได้มาอยู่ที่ฮาวายร่วมกับตาและยาย เมื่อเข้าเรียนหนังสือ เขาก็พบกับปัญหาการเหยียดสีผิวอีกครั้ง เขารู้สึกกดดันต่อการถูกเหยียดสีผิว สาเหตุดังกล่าวนี้เอง ที่ส่งผลให้เขาหันมาทำงานด้านสิทธิมนุษยชน โดยเน้นที่คนผิวดำและผู้ยากไร้ หลังจากนั้นเขาได้เป็นนักเคลื่อนไหวเพื่อสังคม ก่อนที่จะตัดสินใจเข้าสู่เส้นทางการเมือง และได้รับเลือกเป็นประธานาธิบดีสหรัฐอเมริกาคนที่ 44 ในที่สุด

**อ้างอิง**

**แหล่งข้อมูลอื่น**
  บารัก โอบามา date=2011-11-19 
หมวดหมู่:หนังสือการ์ตูนเกาหลีใต้
หมวดหมู่:มันฮวาที่ตีพิมพ์ในปี พ.ศ. 2552
หมวดหมู่:นานมีบุ๊คส์
หมวดหมู่:บารัก โอบามา
กง ซอนเทก

กง ซอนเทก (공선택; Gong Seon-taek; 18 มิถุนายน ค.ศ. 1975 – ) เป็นนักมวยไทยชาวเกาหลีใต้ ที่ได้รับการจัดให้อยู่ในรุ่นใหญ่

**ประวัติ**
ทั้ง กง ซอนเทก, คิม ยังฮุน, มยอง ฮย็อนมัน, ลิม ชีบิน และซินบี แตวุง ต่างเป็นที่รู้จักกันดีในเกาหลีใต้ กับรายการอัพไรท์ โดยเป็นผู้ฝึกมวยไทย ในสังกัดแตวุงฮอลล์ ปัจจุบัน เขาเป็นหนึ่งในผู้ก่อตั้งแตวุงฮอลล์ ที่มีสาขากระจายไปทั่วประเทศ และดำรงตำแหน่งเป็นประธาน เขาแข่งศิลปะการต่อสู้ป้องกันตัวโดยใช้รูปแบบมวยไทยผสมกับคิกบ็อกซิ่งในเกาหลีใต้ ต่อมา ในการแข่งขันมวยไทยช่วง ค.ศ. 1990 ได้มีการกำหนดข้อจำกัดถึงความสมบูรณ์แบบมากมาย โดยเขาสามารถประสบความสำเร็จทั้งในการแข่งขันของเค-วัน, ชู้ตบ็อกซิ่ง, สนามมวยเวทีลุมพินี รวมไปจนถึงรายการแข่งขันในเกาหลีใต้ สำหรับผู้แข่งขันของสภาในเกาหลีใต้ นำศักดิ์น้อย ยุทธการกำธร, บัวขาว ป.ประมุข, ก้าวไกล แก่นนรสิงห์ และนักชกเกาหลีใต้อีกหลายราย ต่างได้รับการเชิญชวนให้เข้าร่วมกีฬาต่อสู้ในเกาหลีเพื่อเป็นการแลกเปลี่ยน ซึ่งถือได้ว่าประสบความสำเร็จ ใน ค.ศ. 2010 "วาโกโคเรีย" ซึ่งเป็นสมาคมคิกบ็อกซิ่งของ คาโก ได้ทำหน้าที่เป็นเลขาธิการ คอยให้การสนับสนุนอยู่ในปัจจุบัน

**อ้างอิง**
  '원조골리앗' 김영현 K-1 WGP 16강 목표, 6월 올인fix-attempted=yes  

**แหล่งข้อมูลอื่น**
  누가 이런 엄청난 말을 했을까요.fix-attempted=yes  
หมวดหมู่:นักมวยไทยชาวเกาหลีใต้
หมวดหมู่:กลุ่มดนตรีแจ๊สสัญชาติอเมริกัน

หมวดหมู่:กลุ่มดนตรีแจ๊ส
หมวดหมู่:กลุ่มดนตรีสัญชาติอเมริกันแบ่งตามแนวดนตรี
หมวดหมู่:คีตกวีชาวเช็ก

หมวดหมู่:คีตกวีแบ่งตามสัญชาติ
หมวดหมู่:นักดนตรีชาวเช็ก
หมวดหมู่:ชาวเช็กแบ่งตามอาชีพ
ISO 3166-2:LA

ISO 3166-2:LA เป็นรายการรหัสสำหรับประเทศลาว ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับประเทศลาว ISO 3166-2 มีความหมายถึง 1 นครหลวงและ 17 แขวง
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ LA ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศลาว และส่วนที่สองเป็นตัวอักษรสองอักขระ

**รหัสในปัจจุบัน**

**รหัสในอดีต**

**แหล่งข้อมูลอื่น**
  ระบบค้นหาออนไลน์ของไอเอสโอ: LA -  จังหวัดของลาว, Statoids.com 
3166-2
หมวดหมู่:ภูมิศาสตร์ลาว
ISO 3166-2:AD

ISO 3166-2:AD เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอันดอร์รา ซึ่งทั้งหมดจะแทนรายชื่อ 7 การปกครอง

**แหล่งข้อมูลอื่น**
  ระบบค้นหาออนไลน์ของไอเอสโอ: AD -  เขตการปกครองของอันดอร์รา, Statoids.com 
หมวดหมู่:มาตรฐานไอเอสโอ
ปฏิญญาชูมาน

ปฏิญญาชูมาน เป็นปฏิญญาที่ประกาศเมื่อวันที่ 9 พฤษภาคม ค.ศ. 1950 โดยเป็นข้อเสนอของรัฐบาลฝรั่งเศส จากรอแบร์ ชูมาน รัฐมนตรีว่าการกระทรวงการต่างประเทศในขณะนั้น ให้จัดตั้งประชาคมรูปแบบใหม่ที่มีอำนาจบริหารจัดการปัญหาในระดับนานาชาติได้ กล่าวคือเป็นองค์กรที่อำนาจมากกว่ารัฐบาลของแต่ละชาติ เนื่องมาจากประสบการณ์ของสงครามโลกทั้งสองครั้งทำให้ฝรั่งเศสตระหนักว่าบางสิ่งบางอย่าง เช่น ความยุติธรรม ไม่สามารถถูกกำหนดได้โดยอำนาจของรัฐใดรัฐหนึ่งเพียงลำพัง โดยปฏิญญานี้นำไปสู่การจัดตั้งองค์กรระดับนานาชาติที่มีอำนาจควบคุมดูแลอุตสาหกรรมถ่านหินและเหล็กกล้าในฝรั่งเศส เยอรมนีตะวันตก และประเทศอื่น ๆ เรียกกันว่า ประชาคมถ่านหินและเหล็กกล้ายุโรป (ECSC) และนำไปสู่การปรับโครงสร้างของการบริหาร และเป็นจุดเริ่มต้นขององค์กรที่คล้ายคลึงกันหลายองค์กรในยุโรป ซึ่งต่อมาได้พัฒนาจนกลายเป็นสหภาพยุโรปในปัจจุบัน โดยเหตุการณ์นี้ได้ถูกเฉลิมฉลองทุกปีในฐานะที่เป็น วันยุโรป และชูมานเองก็ได้รับการยกย่องว่าเป็นหนึ่งในผู้ก่อตั้งสหภาพยุโรปอีกด้วย
หมวดหมู่:การเมืองยุโรป
ISO 3166-2:AE

ISO 3166-2:AE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในสหรัฐอาหรับอิมิเรตส์ ซึ่งทั้งหมดจะแทนรายชื่อทั้ง 7 รัฐ

**รายชื่อรหัส**
 AE-AZ รัฐอาบูดาบี (Abū Z̧aby)- AE-AJ รัฐอัจมาน ('Ajmān)- AE-FU รัฐฟูไจราห์ (Fujairah)- AE-SH รัฐชาร์จาห์ (Sharjah)- AE-DU รัฐดูไบ (Dubai)- AE-RK รัฐราสอัลไคมาห์ (Ras al-Khaimah)- AE-UQ รัฐอุมม์อัลไกไวน์ (Umm al-Quwain)

**ดูเพิ่ม**
ISO 3166-1

**แหล่งข้อมูลอื่น**
  ระบบค้นหาออนไลน์ของไอเอสโอ: AE -  สหรัฐอาหรับเอมิเรตส์, Statoids.com 
หมวดหมู่:มาตรฐานไอเอสโอ
ทากาซูงิ ชินซากุ

ทากาซูงิ ชินซากุ
ทากาซูงิ ชินซากุ () (27 กันยายน ค.ศ. 1839 - 17 พฤษภาคม ค.ศ. 1867) เป็นซามูไรชาวแคว้นโชชูในยุคบากูมัตสึ และผู้นำกองทหารคิเฮไต ("กองทหารนอกแบบ") ของแคว้นโชชู  ซึ่งเป็นกองกำลังที่มีบทบาทสำคัญในการต่อต้านและล้มล้างรัฐบาลโชกุนโทกูงาวะ และนำไปสู่การปฏิรูปสมัยเมจิในเวลาต่อมา  อย่างไรก็ตาม เขาได้เสียชีวิตลงก่อนที่กองกำลังคิเฮไตของตนจะบรรลุเป้าหมายเพียง 1 ปี
ในการเคลื่อนไหวดังกล่าว ทากาซูงิใช้ชื่อปลอมว่า ทานิ อูเมโนซูเกะ () เพื่ออำพรางความเคลื่อนไหวของตนให้พ้นจากสายตาของรัฐบาลโชกุน

**อ้างอิง**
 National Geographic http://www.shotokai.com/ingles/history/hagi.html date=2006-01-07 - Huber, Thomas M.: The Revolutionary Origins of Modern Japan. Stanford, California: Stanford University Press, 1981.- Craig, Albert M.: Chôshû in the Meiji Restoration. Lanham et al.: Lexington Books, 2000.- Jansen, Marius B.: Sakamoto Ryôma and the Meiji Restoration. New York: Columbia University Press, 1964.
หมวดหมู่:บุคคลจากแคว้นโชชู
หมวดหมู่:ซามูไร
หมวดหมู่:การฟื้นฟูสมัยเมจิ
หมวดหมู่:บากูมัตสึ
แทบูทิวส์เดย์ (2005)

แทบูทิวส์เดย์ (2005) จัดในวันที่ 1 พฤศจิกายน ค.ศ. 2005 ณ ไอเพย์วัน เซ็นเตอร์ ในเมือง แซนดีเอโก , รัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 12,500 คน โดยเป็นครั้งที่ 2 ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์

**ผลการปล้ำ**

**แมทช์ดีว่าส์ Battle Royal**

**ผลการโหวดจากทางผู้ชม**

**ดูเพิ่ม**
 ดับเบิลยูดับเบิลยูอี ไซเบอร์ซันเดย์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Official Taboo Tuesday 2005 website date=2008-12-16 
หมวดหมู่:ไซเบอร์ซันเดย์
หมวดหมู่:มวยปล้ำอาชีพในปี พ.ศ. 2548
แม่แบบ:เหตุการณ์ปัจจุบัน/2554 พฤษภาคม 9

* นายอภิสิทธิ์ เวชชาชีวะ นายกรัฐมนตรี แถลงผ่านโทรทัศน์รวมการเฉพาะกิจแห่งประเทศไทย เมื่อเวลา 20.30 น. ถึงเรื่องการยุบสภาว่า พระบาทสมเด็จพระเจ้าอยู่หัวมีพระบรมราชโองการโปรดเกล้าฯให้ตราพระราชกฤษฎีกายุบสภา โดยประกาศในราชกิจจานุเบกษา ซึ่งจะทำให้พระราชกฤษฎีกาดังกล่าวมีผลในวันที่ 10 พ.ค. และให้มีการเลือกตั้งในวันที่ 3 ก.ค. ข่าวสดออนไลน์- นายชูชุนไข (Choo Chon Kai) กรรมการกลางพรรคสังคมนิยมมาเลเซีย (Parti Sosialis Malaysia - PSM) ในนามของพรรคสังคมนิยมมาเลเซีย (PSM) ได้ทำจดหมายเปิดผนึกถึงนายอภิสิทธิ์ เวชชาชีวะ นายกรัฐมนตรี ขึ้นหัวจดหมายว่า “ปล่อยตัวสมยศ พฤกษาเกษมสุขทันที หยุดปราบนักกิจกรรมฝ่ายสนับสนุนประชาธิปไตย”   ประชาไท
}
วอลเตอร์ เรนโบธ

ดร.วอลเตอร์ เรนโบธ (Walter Rainboth) หรือ วอลเตอร์ เจ. เรนโบธ (Walter J. Rainboth) เป็นนักสัตววิทยาและนักมีนวิทยาชาวอเมริกัน
ดร.เรนโบธ จบการศึกษาระดับปริญญาตรีด้านสัตววิทยา จากมหาวิทยาลัยอิลลินอยส์ เออร์แบนา-แชมเปญจน์ ในปี ค.ศ. 1971, ปริญญาโทด้านพันธุศาสตร์และการพัฒนาจากมหาวิทยาลัยแห่งเดียวกัน ในปี ค.ศ. 1973 และจบการศึกษาระดับปริญญาเอกด้านสิ่งแวดล้อมจากมหาวิทยาลัยมิชิแกนสเตต ในปี ค.ศ. 1981
ดร.เรนโบธ เริ่มลงพื้นที่ศึกษาพันธุ์ปลาน้ำจืดของทวีปเอเชียที่ประเทศเวียดนาม, ไทยและลาว ตั้งแต่ยังเป็นนักศึกษาระดับปริญญาเอก โดยเป็นสมาชิกของสถาบันการศึกษาพันธุ์ปลาในลุ่มแม่น้ำโขงของมหาวิทยาลัยมิชิแกนสเตต ระหว่างปี ค.ศ. 1947-ค.ศ. 1976 หลังจากนั้นได้เดินทางไปยังหลายประเทศ เช่น บังกลาเทศหรือแกมเบียในแอฟริกาตะวันตก เพื่อศึกษาพันธุ์สัตว์น้ำที่นั่น ได้รับทุนจากองค์การอาหารและการเกษตรแห่งสหประชาชาติ (FAO) เพื่อเตรียมความพร้อมการจัดทำคู่มือภาคสนามเพื่อปลาของแม่น้ำโขงในประเทศกัมพูชา  ได้รับสัญญาอนุญาตจากคณะกรรมการแม่น้ำโขงเพื่อดำเนินการต่อการวิจัยที่ในระดับที่กว้างขึ้นทั่วประเทศในลุ่มแม่น้ำโขงตอนล่าง 
มีผลงานต่าง ๆ มากมาย อาทิ เช่น การอนุกรมวิธานปลาสะนากยักษ์ (Aaptosyax grypus) ในปี ค.ศ. 1991 ซึ่งเป็นปลาที่อยู่ในภาวะใกล้สูญพันธุ์อย่างวิกฤตและพบได้เฉพาะลุ่มแม่น้ำโขงที่เดียวในโลกเท่านั้น, การเปลี่ยนชื่อสกุลของปลาตะพาก จาก Puntius เป็น Hypsibarbus ในปี ค.ศ. 1996 และผลงานหนังสือ Fishes of the Cambodian Mekong ในปีเดียวกัน เป็นต้น
ปัจจุบัน เป็นรองศาสตราจารย์ประจำภาควิชาชีววิทยาและจุลชีววิทยา มหาวิทยาลัยวิสคอนซิน

**อ้างอิง**

**แหล่งข้อมูลอื่น**
หมวดหมู่:นักมีนวิทยาชาวอเมริกัน
หมวดหมู่:ศิษย์เก่าจากมหาวิทยาลัยอิลลินอย เออร์แบนา-แชมเปญจน์
หมวดหมู่:ศิษย์เก่าจากมหาวิทยาลัยมิชิแกนสเตต
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:รองศาสตราจารย์
พูคยองโกซอรัส

พูคยองโกซอรัส (천년부경용; Pukyongosaurus)  เป็นสกุลหนึ่งของไดโนเสาร์ขนาดใหญ่ ซึ่งอาศัยอยู่ในเกาหลีในยุคครีเทเชียสตอนต้น มันมีความสัมพันธ์อย่างใกล้ชิดกับยูเฮโลปัส และเป็นที่รู้จักกันจากชุดกระดูกสันหลังในส่วนของลำคอและหลัง และเคยอาศัยอยู่ในสมัยหนึ่งร้อยสี่สิบล้านปีที่ผ่านมา

**อ้างอิง**
 Dong Zhiming, Paik In Sung & Kim Hyun Joo (2001). "A preliminary report on a sauropod from the Hasandong Formation (Lower Cretaceous), Korea." Proceedings of the Eighth Annual Meeting of the Chinese Society of Vertebrate Paleontology (eds.: Deng Tao & Wang Yuan): 41-53, 6 figs., 3 pls.; Beijing (China Ocean Press).
หมวดหมู่:ไดโนเสาร์ในยุคครีเทเชียส
โรงเรียนรัตนาธิเบศร์

โรงเรียนรัตนาธิเบศร์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนพื้นที่จำนวน 5 ไร่ของวัดบางขวาง ในท้องที่ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา

**ประวัติ**
โรงเรียนรัตนาธิเบศร์ได้ก่อตั้งขึ้นเมื่อ พ.ศ. 2443 นับเป็นโรงเรียนแห่งแรกของจังหวัดนนทบุรี เกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง และเจ้าพระยารัตนาธิเบศร์ (พุ่ม ศรีไชยยันต์) ผู้เปรียบเสมือนผู้ให้กำเนิดโรงเรียน โดยท่านบริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน เปิดเป็นโรงเรียนสอนเด็กชายและหญิง และขนานนามโรงเรียนว่า โรงเรียนรัตนาธิเบศร์ จนกระทั่ง พ.ศ. 2476 เมื่อมีการเปิดโรงเรียนสตรีนนทบุรี โรงเรียนจึงงดรับนักเรียนหญิง คงรับเฉพาะเด็กชาย ต่อมาโรงเรียนได้ขยายพื้นที่และก่อสร้างอาคารเรียนเพิ่มเติมให้เพียงพอกับจำนวนชั้นเรียนและจำนวนนักเรียนซึ่งเพิ่มขึ้นตามลำดับ จนกระทั่ง พ.ศ. 2527 จึงรับนักเรียนชั้นมัธยมศึกษาตอนต้นและตอนปลาย
ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครอง ด้านบริการ ด้านธุรการ เป็นระบบที่ได้มาตรฐานจนได้รับรางวัลโรงเรียนพระราชทานประเภทมัธยมศึกษาขนาดใหญ่ ประจำปีการศึกษา 2531 ได้เข้ารับรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน มีนักเรียน 7 คนของโรงเรียนที่ได้รับรางวัลนักเรียนพระราชทานระดับประเทศในปีการศึกษา 2522, 2525, 2527, 2535, 2544, 2547 และ 2549
ปัจจุบันโรงเรียนรัตนาธิเบศร์เปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 โรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่าง ๆ และได้รับความอนุเคราะห์ตลอดมาเป็นอย่างดี

**อ้างอิง**

**แหล่งข้อมูลอื่น**
  เว็บไซต์โรงเรียนรัตนาธิเบศร์- คณะกรรมการนักเรียนโรงเรียนรัตนาธิเบศร์- area=101703
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนในอำเภอเมืองนนทบุรี
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานนทบุรี
หมวดหมู่:โรงเรียนที่ก่อตั้งในปี พ.ศ. 2443
ISO 3166-2:AF

ISO 3166-2:AF เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอัฟกานิสถาน ซึ่งทั้งหมดจะแทนรายชื่อทั้ง 34 จังหวัด

**รายชื่อรหัส**

**ดูเพิ่ม**
 ISO 3166-1- ISO 3166-2

**แหล่งข้อมูลอื่น**
  ระบบค้นหาออนไลน์ของไอเอสโอ: AF -  จังหวัดของอัฟกานิสถาน, Statoids.com 
หมวดหมู่:มาตรฐานไอเอสโอ
หมวดหมู่:ภูมิประเทศอัฟกานิสถาน
ISO 3166-2:AG

ISO 3166-2:AG เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแอนติกาและบาร์บูดา ซึ่งทั้งหมดจะแทนรายชื่อทั้ง 8 การปกครอง

**รายชื่อรหัส**

**ดูเพิ่ม**
 ISO 3166-1- ISO 3166-2

**แหล่งข้อมูลอื่น**
  ระบบค้นหาออนไลน์ของไอเอสโอ: AG -  เขตการปกครองของแอนทิกาและบาร์บูดา, Statoids.com 
หมวดหมู่:มาตรฐานไอเอสโอ
ISO 3166-2:AL

ISO 3166-2:AL เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในสาธารณรัฐแอลเบเนีย

**รายชื่อรหัส**
 12 มณฑล- 36 เขต
มณฑล
เขต

**ดูเพิ่ม**
 ISO 3166-1- ISO 3166-2

**แหล่งข้อมูลอื่น**
  ระบบค้นหาออนไลน์ของไอเอสโอ: AL -  เคาน์ทีของแอลเบเนีย, Statoids.com 
หมวดหมู่:มาตรฐานไอเอสโอ
ISO 3166-2:AM

ISO 3166-2:AM เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอาร์มีเนีย ซึ่งทั้งหมดจะแทนรายชื่อทั้ง 1 เมือง 10 จังหวัด

**รายชื่อรหัส**

**ดูเพิ่ม**
 ISO 3166-1- ISO 3166-2

**แหล่งข้อมูลอื่น**
  ระบบค้นหาออนไลน์ของไอเอสโอ: AM -  จังหวัดของอาร์มีเนีย, Statoids.com 
หมวดหมู่:มาตรฐานไอเอสโอ
ISO 3166-2:AO

ISO 3166-2:AO เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแองโกลา ซึ่งทั้งหมดจะแทนรายชื่อทั้ง 18 จังหวัด

**รายชื่อรหัส**

**ดูเพิ่ม**
 ISO 3166-1- ISO 3166-2

**แหล่งข้อมูลอื่น**
  ระบบค้นหาออนไลน์ของไอเอสโอ: AO -  จังหวัดของแองโกลา, Statoids.com 
หมวดหมู่:มาตรฐานไอเอสโอ
เอลียาส์ ดาเนียล

เอลียาส์ ดาเนียล (Elias Daniel) เกิด ค.ศ. 1982 ที่เมืองครีชชานสตาด เป็นนักมวยไทยชาวสวีเดน เขาเป็นแชมป์มวยไทยระดับยุโรปและระดับโลก และสามารถเข้าสู่รอบสุดท้ายของรายการเค-วัน เวิลด์แมกซ์ สแกดิเนเวีย 2006 เขาฝึกฝนการต่อสู้ที่เฟรนส์ยิมในครีชชานสตาด

**ประวัติ**
เอลียาส์ ดาเนียล ได้เข้าร่วมแข่งขันรายการ WPMF เวิลด์ และ WFCA ยูโรเปียน เขาชอบการต่อสู้เป็นอย่างมาก และบ่อยครั้งที่เขาได้รับโอกาส จากที่กล่าวมา เขาได้มีโอกาสส่งเสริมมวยไทยในบ้านเกิดของเขาที่ครีชชานสตาด เขามีชีวิตอยู่เพื่อมวยไทย เขาแสดงต่อฝูงชนชาวสวีเดนว่าชื่อของเขาจะต้องเป็นที่จดจำ เมื่อเขาสามารถเข้าสู่การต่อสู้รอบสุดท้ายของรายการ เค-วัน แมกซ์ สแกดิเนเวีย 2006
เขาเป็นนักสู้ที่แข็งแกร่ง แม้ว่าอาจดูไม่ดีนักทางเทคนิค แต่เขาก็สามารถตามเก็บและใช้หมัดได้เป็นอย่างดี จากความแข็งแกร่งนี้เขาสามารถสร้างความกดดันให้แก่ฝ่ายตรงข้าม หากต้องการเอาชนะเขา เขาก็จะใช้การป้องกันตามลำดับ

**อ้างอิง**

**แหล่งข้อมูลอื่น**
  Officiell webbplats date=2010-08-12  -  Friends Gym date=2009-08-25  
หมวดหมู่:นักมวยไทยชาวสวีเดน
แม่แบบ:กล่องสี/doc

== การใช้งาน**

**กล่องสีแบบอื่น**

**แม่แบบสนับสนุน**
 Greater color contrast ratio

**ดูเพิ่ม**
 กล่องข้อมูล สี กล่องข้อมูลสำหรับคำอธิบายโดยละเอียดของสี- Legend
เทวทัณฑ์

เทวทัณฑ์ (Fallen) คือ ผลงานการเขียนของ Lauren Kate เกี่ยวกับความรักต้องห้ามของเทวทูตกับหญิงสาวธรรมดา มีทั้งหมดสี่เล่ม แปลภาษาไทยโดย สำนักพิมพ์โพสต์บุ๊กส์ ฉบับภาษาอังกฤษ ออกมาแล้วสองเล่ม คือ Fallen และ Torment 

**เนื้อเรื่อง**
เริ่มต้นจากการที่ ลูซินด้า ไพร์ซ อายุ 17 ปี ถูกกล่าวหาว่าฆ่าแฟนของตัวเอง จึงถูกส่งมาอยู่ในโรงเรียนดัดสันดานที่ชื่อ ซอร์ด แอนด์ คอรส์ (Sword and Croos) เธอได้พบกับ แดเนียล กริกอรี ตั้งแต่วันแรกที่ย่างเท้าเข้ามาอยู่ในโรงเรียน เขาทำท่าเหมือนรังเกียจเธอทันที แต่ลูซินด้ากลับรู้สึกตรงกันข้าม เธอรู้สึกถึงแรงดึงดูดประหลาดระหว่างตัวเธอกับแดเนียลตลอดเวลา จึงเริ่มค้นหาความลับของเด็กหนุ่มผู้ลึกลับคนนี้ ระหว่างนั้นก็มีหนุ่มหน้าตาหล่อเหลาลึกลับอีกคน แคม ทำให้เธอรู้สึกหวั่นไหวได้ตลอดเวลา

**ตัวละคร**
 ลูซินด้า ไพร์ซ (ลูซ) อายุ 17 ปี - แอเรียน - เพื่อนคนแรกของลูซที่ซอร์ดแอนด์ครอส- มอลลี่ - คู่อริของแอเรียนและลูซ- แก็บบี - ลูซเข้าใจว่าเป็นคนรักของแดเนียล- โรแลนด์ - เพื่อนของแดเนียล- เพนน์ - เพื่อนของลูซ คอยช่วยเหลือลูซตามสืบเรื่องแดเนียล- มิสโซเฟีย - อาจารย์ประจำห้องสมุดที่ชื่นชอบเรื่องเกี่ยวกับศาสนา และศึกษาเรื่องเทวทูต

**แหล่งข้อมูลอื่น**
  Fallen
หมวดหมู่:วรรณกรรมแปล
แม่แบบ:Tv.com show/doc

== Usage**
# Find the page on  tv.com.
# The URI should look something like this:  http://www.tv.com/buffy-the-vampire-slayer/show/10/summary.html;
## or possibly this:  http://www.tv.com/buffy-the-vampire-slayer/show/10/summary.html?q=Buffy;
## or like this:  http://www.tv.com/show/10/summary.html.
# The number in bold is the show ID.
# The title should be the text you want the link to display.
Thus:

yields:
 title=Buffy The Vampire Slayer

**See also**
 Tv.com- Tv.com anthology- Tv.com episode- Tv.com episodes- Tv.com person- Tv.com show- thetvdb
เดอะบูกีแมน (นักมวยปล้ำ)

มาร์ติน "มาร์ตี" ไวต์ (Marty Wright)  ภายใต้ชื่อบนสังเวียนมวยปล้ำว่า เดอะบูกีแมน (The Boogeyman) เกิดวันที่ 15 กรกฎาคม ค.ศ. 1964 ที่ Phoenix, Arizona เป็นนักมวยปล้ำอาชีพชาวอเมริกัน ปัจจุบันเซ็นสัญญากับสมาคม ดับเบิลยูดับเบิลยูอี ในฐานะตำนาน

**เกี่ยวกับมวยปล้ำ**
 ท่าไม้ตาย- Boogeyslam / Supernatural Driver (Inverted falling powerslam) - Fall forward chokebomb- Goodnight (Pumphandle slam) - ท่าเอกลักษณ์- Chokeslam- Stinger splash- Two-handed chokelift- เพลงเปิดตัว
** "Boogeyman" โดย Jim Johnston (WWE; 2005–2009)

**ผลงาน**
 Alabama Wrestling Federation
** AWF Tag Team Championship (1 time) – with Bobby Lashley- Pro Wrestling Illustrated
** PWI Rookie of the Year (2006) 

**อ้างอิง**

**แหล่งข้อมูลอื่น**
 boogeyman-  Online World of Wrestling profile
หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากรัฐแอริโซนา
เมืองต้นผึ้ง

เมืองต้นผึ้ง (ເມືອງຕົ້ນເຜີ້ງ) เป็นเมือง (อำเภอ) หนึ่งในแขวงบ่อแก้ว ประเทศลาว เป็นที่ตั้งของ "สามเหลี่ยมทองคำ" ซึ่งเป็นพื้นที่เชื่อมต่อระหว่างชายแดน 3 ประเทศ

**ที่ตั้งและอาณาเขต == 
เมืองต้นผึ้งตั้งอยู่ทางทิศตะวันตกของแขวงบ่อแก้ว ทิศเหนือติดกับเมืองเมิง ทิศใต้ติดกับเมืองห้วยทราย ทิศตะวันตกติดกับประเทศไทยเป็นระยะทาง 45 กิโลเมตร ทิศตะวันตกเฉียงเหนือติดกับพม่าเป็นระยะทาง 44 กิโลเมตร ตั้งอยู่บริเวณสามเหลี่ยมทองคำ ห่างจากเทศบาลแขวงไปทางทิศตะวันตกเฉียงเหนือประมาณ 52 กิโลเมตร มีเนื้อที่ 715 ตารางกิโลเมตร มีแม่น้ำโขงเป็นเส้นเขตแดน ประกอบด้วย 50 หมู่บ้าน 9 กลุ่มบ้านและ 1 บ้านใหญ่ มี 5,123 ครัวเรือน ประชากร 26,748 คน เป็นหญิง 13,219 คน เฉลี่ยความหนาแน่น 37.4 คนต่อตารางกิโลเมตร ประชาชนได้ใช้ไฟฟ้า 42 บ้าน คิดเป็น 84% มีชนเผ่า 10 เผ่าคือ ลาว ลื้อ ยวน ไทดำ ไทเหนือ ม้ง อิวเมียน ขมุ อาข่าและล่าหู่ ชาวลื้อคิดเป็น 36% ชาวลาว 18% ชาวล่าหู่ 16% และเผ่าอื่นๆรวมกันประมาณ 30% 

**อ้างอิง**
ต้นผึ้ง
วัดพระธาตุตากผ้าทอง

วัดพระธาตุตากผ้าทอง (ภาษาลาว: ພະທາດຕາກຜ້າຄຳ) ตั้งอยู่บนเนินสูง 200 เมตร ห่างจากท่าเรือท่าด่าน 3 กิโลเมตร ในแขวงบ่อแก้ว ทางขึ้นห่างจากท่าเรือไปประมาณ 100 เมตร ภายในบริเวณวัดมีพระอุโบสถขนาดกลางเป็นศิลปะแบบลาว โดยได้รับการบูรณปฏิสังขรณ์ขึ้นมาใหม่ ใกล้กับพระอุโบสถมีพระธาตุตั้งอยู่หันหน้าเข้าหาแม่น้ำโขงไปทางฝั่งไทย ประชาชนในบริเวณนั้น มักเล่าลือกันว่าทุกๆในขึ้น 15 ค่ำจะมีแสงสีต่างๆพุ่งออกจากตัวพระธาตุ
พระธาตุตากผ้าทอง
หมวดหมู่:สิ่งก่อสร้างในแขวงบ่อแก้ว
มาเรีย แคเนลลิส

แมรี หลุยส์ แคเนลลิส (Mary Louis Kanellis) เกิดวันที่ 25 กุมภาพันธ์ ค.ศ. 1982 นักมวยปล้ำอาชีพ, ผู้จัดการ, นักแสดง และนักร้อง ชาวอเมริกัน สังกัดWWEและTNA ใช้ชื่อ มาเรีย แคเนลลิส (Maria Kanellis) เป็นภรรยาของไมค์ แคเนลลิส

**แชมป์และความสำเร็จ**
Family Wrestling Entertainment
**FWE Women's Championship (2 times)
*Pro Wrestling Illustrated
**Ranked No. 21 of the top 50 female wrestlers in the PWI Female 50 in 2008
*Total Nonstop Action Wrestling
** TNA Knockouts Championship (1 time)
*World Wrestling Entertainment/WWE
**WWE 24/7 Championship (1 time)
**Slammy Award for Diva of the Year (2009)

**อ้างอิง**

**แหล่งข้อมูลอื่น**
name = Maria Kanellis
*name = Maria Kanellis- NJPW profile
หมวดหมู่:นักมวยปล้ำอาชีพหญิงชาวอเมริกัน‎
หมวดหมู่:ชาวอเมริกันเชื้อสายกรีก‎
หมวดหมู่:บุคคลจากรัฐอิลลินอย
หมวดหมู่:ศิษย์เก่าจากมหาวิทยาลัยนอร์เทิร์นอิลลินอย
เพ็ตโซไซอิตี

โลโก้เกมเพ็ตโซไซตี้
เพ็ตโซไซตี้ (Pet Society) เป็นเกมเกี่ยวกับการเลี้ยงสัตว์ในจินตนาการบนเฟซบุ๊ก ซึ่งผลิตโดยค่ายเพลย์ฟิช ซึ่งผลิตเกม Restaurant City และ EA Sports FIFA Superstars โดยได้รับการจัดอันดับเป็นหนึ่งในโปรแกรมเฟซบุ๊กที่ได้รับความนิยมมากที่สุด

**อ้างอิง**

**แหล่งข้อมูลอื่น**
  Official website date=2009-10-09 -  Official blog date=2010-02-06 -  Official page on playfish date=2012-12-14 
หมวดหมู่:สิ้นสุดในปี พ.ศ. 2556
หมวดหมู่:แอปพลิเคชันบนเฟซบุ๊ก
หมวดหมู่:เกมสำหรับไอโอเอส
คัตสึ ไคชู

คัตสึ ไคชู () (12 มีนาคม ค.ศ. 1823 - 21 มกราคม ค.ศ. 1899) เป็นนายทหารเรือและรัฐบุรุษของญี่ปุ่นในยุคบากูมัตสึและยุคเมจิ ผู้มีบทบาทสำคัญในการวางรากฐานให้แก่กองทัพเรือแห่งจักรวรรดิญี่ปุ่น

**แหล่งข้อมูลอื่น**
  Photographs of Katsu Kaishu
หมวดหมู่:ทหารเรือชาวญี่ปุ่น
หมวดหมู่:ยุคเมจิ
หมวดหมู่:ซามูไร
หมวดหมู่:นักการเมืองญี่ปุ่น
หมวดหมู่:บุคคลจากโตเกียว
หมวดหมู่:บากูมัตสึ
หมวดหมู่:คาโซกุ
หมวดหมู่:ฮากูชากุ
วิกิพีเดีย:กล่องผู้ใช้/การศึกษา

== ระดับการศึกษา**

**สถานศึกษา**

**มหาวิทยาลัย**

**โรงเรียน**

**สาขาวิชาที่ศึกษา/คณะ**

**วิชาที่ชอบ**

**สังคมศึกษา**

**ภาษา**
หมวดหมู่:กล่องผู้ใช้
โทยามา คาสึฮะ

โทยามะ คาสึฮะ (Toyama Kazuha) เป็นตัวละครจากมังงะเรื่อง ยอดนักสืบจิ๋วโคนันโดยในฉบับภาษาอังกฤษหรือ Case Closed ใช้ชื่อว่า คริสเทน โธมัส (Kirsten Thomas) เธอเป็นเพื่อนในวัยเด็กและเป็นคนรู้ใจของ ฮัตโตริ เฮย์จิ

**ประวัติ**
โทยามา คาสึฮะ และฮัตโตริ เฮย์จิ เป็นเพื่อนสนิทตั้งแต่วัยเด็ก พ่อแม่ของพวกเขาทำงานร่วมกันที่สถานีตำรวจโอซาก้าซึ่งเป็นพ่อ, หัวหน้านักสืบโทยามาเป็นผู้ใต้บังคับบัญชาและเพื่อนสนิทผู้เป็นพ่อของฮัตโตริ เฮย์จิ ที่เป็นผู้บัญชาการตำรวจชื่อ ฮัตโตริ เฮโซ
โทยามา คาสึฮะ เป็นลูกสาวของโทยามา คินจิโร่ สารวัตรใหญ่แห่งกองบังคับการตำรวจภูธรโอซาก้า โทยามะ ซากุระ อดีตหน่วยปฏิบัติการพิเศษของตำรวจภูธรโอซาก้า มีความสามารถควบคุมอารมณ์และที่สำคัญของผู้คนรอบข้าง มีความมั่นใจในตัวเอง และอาจจะมีอาการง้องอนบ้างในบางครั้ง ศิลปะป้องกันตัวที่เธอเรียนคือ ไอคิโด้ เธอมีความเชื่อในผีและเครื่องรางอื่นๆ จากประสบการณ์เหตุร้ายที่เกิดขึ้นในขณะคดีฆาตกรรมต่อเนื่องแห่งนานิวะที่เอโดงาว่า โคนัน ตามฮัตโตริ เฮย์จิ ไปตามหาคนร้าย แต่ด้วยความเป็นห่วงของเฮย์จิ จึงให้เครื่องรางให้กับโคนันคุง และตอนนั้นนั้นเอง คนร้ายก็พยายามนำมีดมาแทงโคนัน  แต่ในขณะนั้นรันก็เดินผ่านมาพอดี แต่ก็ไม่ทันกันการ เขาโดนแทง รันจึงรีบเปิดเสื้อมาดู พบว่ามีดนั้นแทงถูกเครื่องรางของคาสึฮะทำให้โคนันคุงไม่เป็นอะไร

**ความสัมพันธ์**
ฮัตโตริ เฮย์จิเป็นเพื่อนรุ่นเดียวกันกับคาสึฮะ และผูกพันกันตั้งแต่สมัยเด็ก เหมือนชินอิจิกับรัน ทั้งสองคนมีวีรกรรมที่เกี่ยวกับห้องน้ำ เฮย์จิและคาซึฮะนำโซ่กุญแจมือมาคล้องข้อมือแต่กลับหาลูกกุญแจไม่เจอ จึงต้องเข้าห้องน้ำด้วยกัน (จากตอนที่124-125 คดีฆาตกรรมต่อเนื่องนานิวะ) และคาซึฮะแอบชอบเฮย์จิ แท้จริงแล้ว เธอเป็นรักแรกของเฮย์จิ (The movie7) แม้ว่า ทั้งสองก็อาจจะชอบกันอยู่บ้างเล็กน้อย แต่ก็ยังไม่ได้เป็นแฟนกันอย่างเป็นทางการ กระทั่งไฟล์มังงะที่ 1133 เฮย์จิได้สารภาพรักกับคาสึฮะ ณ อาเบะโนะ ฮารุคัส (Abeno Harukas) จุดชมวิวพาโนราม่าของโอซาก้า และเป็นแฟนกันอย่างเป็นทางการ
ครอบครัวโทยามะ

**อ้างอิง**

**แหล่งข้อมูลอื่น**
  ข้อมูลที่เกี่ยวข้องกับ "โทยามา คาสึฮะ" 
หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครที่เป็นนักไอกิโด
หมวดหมู่:ตัวละครที่เป็นนักเล่นเกมไพ่
หมวดหมู่:ตัวละครในบันเทิงคดีจากโอซากะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
แอนนา ชวนชื่น

เอนก อินทะจันทร์ แอนนา หรือรู้จักกันในนาม แอนนา ชวนชื่น เกิด 26 กรกฎาคม พ.ศ. 2496 เป็นนักแสดงตลกชาวไทยและอดีตตลกคณะ มกจ๊ก

**ประวัติ**
แอนนา ชวนชื่น เป็นชาวไทยเชื้อสายจีน​แต้จิ๋ว ที่บ้านทำอาชีพร้านโชห่วย เกิดที่อำเภออรัญประเทศ จังหวัดปราจีนบุรี (ปัจจุบันคือ จังหวัดสระแก้ว) จบการศึกษาชั้นประถมศึกษาปีที่ 4 (ป.4) จากโรงเรียนคลองน้ำใสวิทยาคาร จากนั้นจึงได้ย้ายมาอยู่อาศัยและเติบโตที่จังหวัดสมุทรปราการ  และเข้ากรุงเทพในเวลาต่อมา โดยมาอยู่กับพี่สาวงานแรกที่แอนนาได้ทำคืองานขัดสนิมในอู่รถยนต์โดยที่ไม่มีค่าแรงอยู่นานเกือบปีด้วยกันก่อนจะมาได้งานเป็นเป็นช่างสี แต่ก็เลิกทำอาชีพนี้เพราะแพ้ทินเนอร์จึงมาทำงานเป็นขับรถสองแถวสายปากน้ำ 

**สู่เส้นทางตลก**
แอนนาเริ่มเข้าสู่วงการเมื่อมีเพื่อนมาไปดูตลกโดยเขาเป็นคนเดียวที่ถูกมองเล่นตลกแล้วตลกและสามารถเลียนเสียงประจวบ จำปาทองได้ทำให้เขาถูกดึงตัวเป็นเล่นตลกคณะซัมเหมาและมีโอกาสได้เจอกับเทพ เทียนชัยและไปตั้งคณะสามพันตึงภายหลังเอนกได้ลาออกมารับงานวงศรีไพร ลูกราชบุรี​แต่ไม่นานก็ไปร่วมวงสุริยา ชินพันธ์​และไปทำงานในวงลูกทุ่งของสายัณห์ สัญญา ขณะนั้นแอนนาใช้ชื่อว่า “จำปี สีเดียว” ต่อมาแอนนา ชวนชื่นได้มาอยู่ในคณะมกจ๊กของ จตุรงค์ มกจ๊ก และมีชื่อว่า ฮิปปี้ มกจ๊ก เนื่องจากไว้ผมยาวเหมือนฮิปปี้ ต่อมาได้เปลี่ยนชื่อเป็น แอนนา โดยการตั้งชื่อให้ของจาตุรงค์ ต่อมาย้ายมาอยู่กับคณะชวนชื่น และเปลี่ยนชื่อเป็น แอนนา ชวนชื่น
แอนนามีชื่อเสียงโด่งดังมาจากการที่มีมุกตลกพูดไทยปนหมิ่นใต้แบบไม่ชัด ทำให้ความหมายผิด ๆ ถูก ๆ  เช่น คำว่า คุยเป็น ค*ย, ถูกต้อง เป็น ถั่วต้ม, น้ำส้ม เป็น น้ำส้วม เป็นต้น ได้รับอิทธิพลการพูดไทยปนจีนแบบไม่ชัดนี้มาแต่เด็ก ๆ เนื่องจากแถวบ้านแวดล้อมไปด้วยคนไทยและคนจีนหลายเชื้อสายทั้งแต้จิ๋วและไหหลำ
แอนนาเริ่มใช้มุกตลกแบบนี้มาตั้งแต่ภาพยนตร์เรื่อง แสบสนิท ศิษย์ส่ายหน้า ในปี พ.ศ. 2549 ด้วยการรับบทเป็นโปรโมเตอร์ที่ล้อเลียน ทรงชัย รัตนสุบรรณ

**ผลงาน**

**ภาพยนตร์**

**ละครโทรทัศน์**

**ผลงานละครชุด**

**ซิตคอม**

**มิวสิควิดีโอ**
 ตื่น (Wake Up Call) - PP Krit feat. MILLI

**พิธีกร**
โทรทัศน์ - รายการแปะแอนนา ไล้เหลี่ยว ทาง ททบ.5 3 กันยายน พ.ศ. 2557 - 24 ธันวาคม พ.ศ. 2557
ออนไลน์ - พ.ศ. 2565 : รายการ พากินพาเที่ยว ทางช่อง YouTube:แอนนา ชวนชื่น

**รายการโทรทัศน์**
 รายการป๋าซ่าพาซิ่ง ทาง ทรูโฟร์ยู- รายการป๋าซ่าพาซิ่ง ซีซั่น2 ทาง ทรูโฟร์ยู
*รายการอะจ๊าก EP.58 (รับเชิญ) ทาง GMM25

**เพลง**
 แปะแอนนา ไล้เหลี่ยว พ.ศ. 2557
*อ่อนว่ะ ของ เพียว เพียว อาร์ สยาม

**ชีวิตส่วนตัว**
ชีวิตส่วนตัวเคยเปิดร้านอาหารที่ถนนรามอินทรา แต่ไม่ประสบความสำเร็จ จากนั้นจึงได้ขายเสื้อผ้าสำเร็จรูปแบบเปิดท้ายขายหลังรถกระบะและขายก๋วยเตี๋ยว ก่อนจะมาแสดงตลก

**อ้างอิง**
 บทสัมภาษณ์จากรายการเช้าข่าวข้น คนข่าวเช้า- วาทะจีน (โคตร) ฮา ... “แอนนา ชวนชื่น” (บทสัมภาษณ์จากผู้จัดการออนไลน์)- ก่อนชีวิตจะ:'สวด..ยอด..
' 'แอนนา ชวนชื่อ' ตลกดัง(ตอนแก่)ผู้ลุ่มลึก  (บทสัมภาษณ์จากเดลินิวส์)

**แหล่งข้อมูลอื่น**
 เพลงแปะแอนนา ไล้เหลี่ยว- รายการ แปะแอนนา ไล้เหลี่ยว ออกอากาศวันแรก เมื่อ 3 กันยายน 2557- 4337367
หมวดหมู่:บุคคลจากอำเภออรัญประเทศ
หมวดหมู่:บุคคลจากจังหวัดสระแก้ว
หมวดหมู่:บุคคลจากจังหวัดสมุทรปราการ
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายแต้จิ๋ว
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:พิธีกรชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
เจ. พี. มอร์แกน (แก้ความกำกวม)

เจ. พี. มอร์แกน อาจหมายถึง:- เจ. พี. มอร์แกน (พ.ศ. 2380-2456) เศรษฐีชาวอเมริกันผู้ร่ำรวยจากธุรกิจธนาคาร- เจพีมอร์แกนเชส บริษัทที่ให้บริการทางการเงินระดับโลกที่เกิดจากการควบรวมของ เจ.พี. มอร์แกน แอนด์ โค และธนาคารเชสแมนฮัตตันใน พ.ศ. 2543- เจ.พี. มอร์แกน แอนด์ โค ธนาคารที่รู้จักกันในอีกชื่อหนึ่งว่าเฮาส์ออฟมอร์แกน
เจ. พี. มอร์แกน

จอห์น เพียร์พอนต์ มอร์แกน (John Pierpont Morgan) เป็นนักการเงิน นายธนาคาร และนักสะสมงานศิลปะ ซึ่งมีอิทธิพลในวงการการเงินธุรกิจและการควบรวมบริษัทในระหว่างที่เขามีชีวิตอยู่ ในปี 1892 มอร์แกนดำเนินการควบรวมเอดิสันเจนเนอรัลอิเล็กทริกและทอมสัน-ฮุสตันอิเล็กทริก จนกลายเป็นเจนเนอรัลอิเล็กทริก หลังจากที่จัดหาทุนเพื่อสร้างเฟเดอรัลสตีลคัมพานี เขาควบรวมกิจการกับคาร์เนกีสตีลคัมพานีและบริษัทเหล็กอื่น ๆ ในปี 1901 ซึ่งรวมทั้งกลุ่มบริษัทเหล็กและลวดของวิลเลียม อีเดนบอร์นเพื่อก่อตั้งยูเอสสตีล
มอร์แกนเสียชีวิตที่กรุงโรม อิตาลี ในปี 1913 เมื่ออายุได้ 75 ปี โดยทิ้งทรัพย์สมบัติและกิจการไว้ให้กับ เจ. พี. มอร์แกน จูเนียร์ และยกคฤหาสน์และหนังสือจำนวนมากให้กับห้องสมุดพิพิธภัณฑ์มอร์แกนในนิวยอร์ก

**แหล่งข้อมูลอื่น**
 https://www.billionmindset.com/jp-morgan-biography/ date=2020-08-12 - https://www.blockdit.com/posts/5dca7a776efac60f2a725e51?series=5dc4e3c3a9e9883ab08dcd81
1913
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:นักการเงินชาวอเมริกัน
แม่แบบ:เหตุการณ์ปัจจุบัน/2554 พฤษภาคม 11

* เกิดแผ่นดินไหวในลอร์กา ความรุนแรง 5.1 โมเมนต์แมกนิจูด มีผู้เสียชีวิตเก้าศพ  (Guardian)
}
ทอง ตรีธารา

อาจารย์ทอง ตรีธารา เกิดวันที่ 27 มีนาคม พ.ศ. 2495 ที่อำเภอบางบาล จังหวัดพระนครศรีอยุธยา ประเทศไทย เป็นผู้ฝึกสอนมวยไทยและเป็นอดีตนักมวยไทย เป็นที่รู้จักในฐานะหนึ่งในผู้ฝึกสอนมวยไทยรุ่นแรกในอเมริกา ผู้ก่อตั้งสถาบันมวยไทยในสปริงฟิลด์ รัฐมิสซูรี ใน พ.ศ. 2532 และสมาคมมวยไทยในสหรัฐอเมริกาในปีเดียวกันนี้ และดำรงตำแหน่งประธาน ในภายหลังกลายเป็นที่ปรึกษาทางเทคนิคมวยไทยสำหรับนิตยสารไฟท์เตอร์อินเตอร์เนชันแนล

**ในสายอาชีพ**
เกิดวันที่ 27 มีนาคม พ.ศ. 2495 ในอำเภอบางบาล จังหวัดพระนครศรีอยุธยา ได้พบกับศิลปะการต่อสู้ของไทยเป็นครั้งแรกเมื่อมีอายุได้ 12 ปี โดยมีลุงเป็นผู้ฝึกสอน อาจารย์ทองเข้าร่วมต่อสู้ในภาคกลางและภาคใต้ของประเทศไทย และได้รับชัยชนะมาได้ราว 22 ครั้ง วันที่ 5 พฤษภาคม พ.ศ. 2514 เมื่ออายุได้ 18 ปี อาจารย์ทองได้เดินทางสู่สหรัฐอเมริกา และได้ฝึกการต่อสู้อื่นที่มีชื่อเสียงแบบตะวันตกกับนักมวยสากลและแชมป์มวยไทยที่มีชื่อว่า นิยม ประเสริฐสม สถานที่ซึ่งได้ร่วมฝึกฝนอยู่ที่สถาบันมวยไทย ในฮอลลีวูด รัฐแคลิฟอร์เนีย

**การเป็นผู้ฝึกสอน**
จากการเก็บออมและจากการช่วยเหลือของชาวเวียดนาม ส่งผลให้นักต่อสู้อย่างทอง สามารถที่จะเปิดโรงเรียนของตัวเองในย่านดาวน์ทาวน์ ที่ลอสแอนเจลิส รัฐแคลิฟอร์เนีย ใน พ.ศ. 2522 ย้ายไปสปริงฟิลด์ รัฐมิสซูรี เริ่มต้นทำการสอนรวมทั้งส่งเสริมรายการมวยไทยเล็กๆ กระทั่งถึงปี พ.ศ. 2528

**นักมวยที่ได้รับการฝึก**
 พุฒ ล้อเหล็ก- ผุดผาดน้อย วรวุฒิ- นิยม ประเสริฐสม- ซุปเปอร์แมน โอสถสภา- ชุมพวง ชมภูทอง- ยะสิน ลูกคลองตัน- อ๊อดน้อย ลูกพระบาท- จอมโหด ลูกคลองตัน

**อ้างอิง**

**แหล่งข้อมูลอื่น**
  ARJARN TONG TRITHARA date=2011-07-19  
หมวดหมู่:ผู้ฝึกสอนมวยไทย
หมวดหมู่:ชาวไทยในสหรัฐ
หมวดหมู่:บุคคลจากอำเภอบางบาล
หมวดหมู่:บุคคลจากสปริงฟีลด์ (รัฐมิสซูรี)
หมวดหมู่:นักมวยจากจังหวัดพระนครศรีอยุธยา
บุคคลสาธารณะ

บุคคลสาธารณะ (public figure) เป็นศัพท์ทางกฎหมายซึ่งใช้ในบริบทของความผิดฐานหมิ่นประมาท (การโฆษณาหมิ่นประมาทและการกล่าวหมิ่นประมาท) เช่นเดียวกันกับการล่วงละเมิดสิทธิส่วนบุคคล บุคคลสาธารณะ อย่างเช่น นักการเมือง ผู้มีชื่อเสียง หรือผู้นำธุรกิจ ไม่สามารถฟ้องร้องข้อความผิด ๆ ที่เป็นโทษได้ ยกเว้นจะมีหลักฐานชี้ว่านักเขียนหรือผู้ตีพิมพ์นั้นกระทำโดยมีเจตนามุ่งร้าย (รู้ถึงความผิดหรือไม่ใส่ใจต่อข้อเท็จจริงอย่างประมาทเลินเล่อ) ภาระการพิสูจน์ในความผิดฐานหมิ่นประมาทจะมีสูงกว่าในคดีของบุคคลสาธารณะ
บุคคลสาธารณะ โดยเฉพาะอย่างยิ่งผู้ที่อยู่ในตำแหน่งสูงยิ่งขึ้นไปนั้น ถือเป็นบุคคลตัวอย่าง ที่ถือว่ามีอิทธิพลอย่างลึกซึ้งต่อพฤติกรรม วิถีชีวิต และวัฒนธรรมของประชากรทั่วไป

**อ้างอิง**
หมวดหมู่:คำศัพท์กฎหมาย
หมวดหมู่:บุคคลสาธารณะ
หมวดหมู่:ปริมณฑลสาธารณะ
เอนซิโกลเปเดียลิเบรอูนิเบร์ซัลเอนเอสปัญโญล

เอนซิโกลเปเดียลิเบรอูนิเบร์ซัลเอนเอสปัญโญล (Enciclopedia Libre Universal en Español) เป็นสารานุกรมวิกิภาษาสเปน ซึ่งอนุญาตให้เผยแพร่ภายใต้สัญญาอนุญาตเอกสารเสรีของกนู เว็บดังกล่าวใช้ซอฟต์แวร์มีเดียวิกิ ถือกำเนิดขึ้นโดยแยกสาขาออกมาจากวิกิพีเดียภาษาสเปน

**ประวัติ**
เอนซิโกลเปเดียลิเบรได้รับการก่อตั้งขึ้นโดยอดีตผู้ร่วมพัฒนาวิกิพีเดียภาษาสเปน ผู้ซึ่งตัดสินใจเริ่มต้นโครงการใหม่แยกเป็นเอกเทศ นำโดยเอ็ดการ์ เอนเยดี พวกเขาออกจากวิกิพีเดียเมื่อวันที่ 26 กุมภาพันธ์ พ.ศ. 2545 และก่อตั้งเว็บไซต์ใหม่ ซึ่งให้บริการโดยมหาวิทยาลัยเซบิยาโดยไม่คิดค่าใช้จ่าย โดยมีบทความสัญญาอนุญาตเสรีจากวิกิพีเดียภาษาสเปน
สำหรับสาเหตุของการแยกตัวออกไปนั้น มีอธิบายไว้ในเว็บแล้ว ประเด็นสำคัญนั้นรวมไปถึงความกังวลเกี่ยวกับการตรวจพิจารณาและความเป็นไปได้ว่าจะมีการโฆษณาบนวิกิพีเดีย Edgar Enyedy ระบุสาเหตหลักในการแยกกลุ่มในเวลานั้นดังนี้:- รับรู้ถึงความคาดหวังว่าในไม่ช้า วิกิพีเดียจะเริ่มให้บริการพื้นที่โฆษณา- วิกิพีเดียที่ไม่ใช่ภาษาอังกฤษดำเนินการบนมีเดียวิกิรุ่นเก่ากว่า- เมื่อพลเมืองให้ความช่วยเหลือในการพัฒนาและบำรุงรักษาซอฟต์แวร์ จะมีการห้ามเข้าถึงเซิร์ฟเวอร์- ฐานข้อมูลที่ดาวน์โหลดได้ของเนื้อหาวิกิพีเดียนั้นล้าสมัยอย่างมาก- วิกิพีเดียจัดแสดงในโดเมน .com มากกว่า .org

**สถิติ**
ขณะที่ในช่วงแรก เอนซิโกลเปเดียลิเบรเติบโตเร็วกว่าวิกิพีเดียภาษาสเปนมาก แต่ในปี พ.ศ. 2547 จำนวนบทความในวิกิพีเดียภาษาสเปนกลับแซงหน้า และนับจากนั้น วิกิพีเดียภาษาสเปนก็ได้มีอัตราการเติบโตสูงกว่ามาก และเมื่อเดือนเมษายน พ.ศ. 2554 วิกิพีเดียภาษาสเปนมีจำนวนบทความมากกว่าเอนซิโกลเปเดียลิเบรอย่างน้อยสิบหกเท่า

**ดูเพิ่ม**
Susning.nu (อดีตวิกิภาษาสวีเดน)
*ไป่ตู้ไป่เคอ (วิกิภาษาจีน)

**อ้างอิง**

**แหล่งข้อมูลอื่น**
 es- Old website date=2022-11-05  es- EL Tallerfix-attempted=yes  — fork of Enciclopedia Libre es- Alvarez, Carlos  "Enciclopedias en Internet". El País. 29 December 2005. es
หมวดหมู่:ชุมชนวิกิ
หมวดหมู่:สารานุกรมออนไลน์
โบมิส

โบมิส เป็นบริษัทดอตคอม ก่อตั้งขึ้นในปี พ.ศ. 2539 โดยจิมมี เวลส์ และทิม เชลล์ ธุรกิจหลักของบริษัทคือการขายโฆษณาบนหน้าค้นหา Bomis.com และให้การสนับสนุนโครงการสารานุกรมเสรี นูพีเดียและวิกิพีเดีย

**เนื้อหาแม่ข่าย**
โบมิสดำเนินการเว็บไซต์ซึ่งเรียกว่า โบมิสพรีเมียม บนยูอาร์แอล premium.bomis.com จนกระทั่งปี พ.ศ. 2548 ซึ่งได้เสนอให้ลูกค้าเข้าถึงเนื้อหาลามกเรตเอกซ์ ซึ่งเสียค่าบริการ จนกระทั่งกลางปี พ.ศ. 2548 โบมิสยังได้จัด โบมิสเบบีรีพอร์ต บล็อกเสรี ซึ่งรายงานข่าวและการวิจารณ์เกี่ยวกับผู้มีชื่อเสียง นายแบบนางแบบ และอุตสาหกรรมบันเทิงผู้ใหญ่ เบบีรีพอร์ตมีลิงก์ไปยังโบมิสพรีเมียมอย่างสำคัญและมักจะโพสต์อัปเดตเกี่ยวกับนายแบบนางแบบที่ร่วมงานกับโบมิส โบมิสยังได้ดำเนินงาน nekkid.info คลังภาพถ่ายอีโรติกที่ได้รับการคัดเลือกเสรี และยังคงเป็นแม่ข่าย เดอะเบบีเอนจิน ซึ่งมีภาพถ่ายตั้งแต่ภาพถ่ายผจญภัยไปจนถึงภาพลามก ยิ่งไปกว่านั้น โบมิสยังได้เป็นแม่ข่ายให้แก่เว็บไซต์สนับสนุนวัตถุนิยมและมุมมองการเมืองเสรีนิยมอื่น ๆ

**บทบาทในการสร้างนูพีเดียและวิกิพีเดีย**
โบมิสเป็นที่รู้จักกันดีในฐานะสนับสนุนการถือกำเนิดขึ้นของโครงการสารานุกรมออนไลน์เนื้อหาเสรี นูพีเดียและวิกิพีเดีย โบมิสเป็นแม่ข่ายนูพีเดียตั้งแต่ปี พ.ศ. 2543 และแลร์รี แซงเจอร์ถูกว่าจ้างให้บริหารและแก้ไขโครงการดังกล่าว 
วิกิเป็นแนวความคิด และเทคโนโลยีซอฟต์แวร์สำหรับเว็บไซต์ ซึ่งเปิดโอกาสให้ผู้ใช้จำนวนมากแก้ไขและอัปเดตข้อความหรือโปรแกรมได้อย่างรวดเร็วและง่ายดาย เป็นประดิษฐกรรม ซึ่งถูกคิดค้นขึ้นและพัฒนาโดยวาร์ด คันนิงแฮมในปี พ.ศ. 2537 สารานุกรมออนไลน์ใหม่นี้มีรากฐานอยู่บนเทคโนโลยีวิกิของวาร์ด ถูกตั้งชื่อว่าวิกิพีเดีย และดูเหมือนกับเว็บไซต์ของคันนิงแฮมไม่มีผิด ขณะที่เดิมตั้งใจจะให้เป็นโครงการ "ตัวป้อน" สำหรับนูพีเดีย วิกิพีเดีย ซึ่งมีสิ่งกีดขวางการร่วมแก้ไขน้อยกว่ามาก และเสียค่าบริการถูกกว่ามากสำหรับโบมิส ได้เติบโตจนเลยเว็บไซต์แม่ทั้งในด้านขนาดและการได้รับความสนใจ
มูลนิธิวิกิมีเดียถูกประกาศจัดตั้งอย่างเป็นทางการเมื่อวันที่ 20 กรกฎาคม พ.ศ. 2546 ทรัพย์สินทางปัญญาและชื่อโดเมนทั้งหมด รวมทั้ง "วิกิพีเดีย" ถูกถ่ายโอนหรือบริจาคให้แก่มูลนิธิ ซึ่งจดทะเบียนเป็นองค์กรไม่แสวงหาผลกำไร แต่ฮาร์ดแวร์เซิร์ฟเวอร์ไม่ได้ถูกโอนไปด้วย

**อ้างอิง**
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2539
หมวดหมู่:ประวัติวิกิพีเดีย
แมงอีนูน

แมงอีนูน หรือ แมงกีนูน (Cockchafer) หรือ แมงนูน หรือ กุดกีนูน (อีสาน) หรือ แมงนูนหลวง  เป็นแมลงปีกแข็งชนิดหนึ่ง มีชื่อวิทยาศาสตร์ว่า Melolontha melolontha อยู่ในวงศ์ Scarabaeidae
มีรูปร่างอ้วนป้อมเป็นรูปไข่ หัวมันเรียบ มีหนวดแบบใบไม้ 1 คู่ที่ปาก ปากเป็นแบบปากกัด ตามีขนาดใหญ่มองเห็นได้ชัด ที่อกปล้องแรกเห็นชัดกว่าปล้องอื่น ๆ ปีกมี 2 คู่ คู่หน้ามีลักษณะแข็งเรียบเป็นมันมีหน้าที่เป็นเปลือกหุ้มตัว ส่วนปีกคู่ที่สองนั้นบางใส ใช้สำหรับบิน ส่วนท้องอยู่ด้านล่างมีปีกที่แข็งคลุม หัว อกและขามีสีน้ำตาลไปจนถึงสีดำ ปีกที่แข็งมีสีน้ำตาลอ่อน ขนาดลำตัวยาวประมาณ 30 มิลลิเมตร
แมงอีนูน จัดเป็นแมลงศัตรูพืช เพราะกัดแทะใบของพืชที่เป็นพืชเศรษฐกิจ อาทิ มะขามเทศ, มะขาม, อ้อย, มันสำปะหลัง, พุทรา แมงอีนูนมีวงจรชีวิตเป็นหนอนอยู่ใต้ดินนานนับปี ก่อนจะเข้าสู่ระยะดักแด้และเป็นตัวเต็มวัยในช่วงต้นฤดูฝนของทุกปี  ซึ่งจะพบแมงอีนูนเป็นจำนวนมากในเวลานี้
แมงอีนูนจัดเป็นอาหารรับประทานในวิถีชีวิตของชาวเหนือและชาวอีสาน อีกทั้งยังเป็นการกำจัดแมลงศัตรูพืช  โดยการจับแมงอีนูนจะกระทำในช่วงหัวค่ำ ใช้แสงไฟจากนีออนเป็นตัวล่อ หรือเขย่าจากต้นไม้ที่มีแมงอีนูนจำนวนอาศัยอยู่ก็จะหล่นลงมาให้จับได้ง่าย ๆ  ซึ่งการปรุงแมงอีนูนทำได้ทั้งวิธีการต้มและทอด ในบางพื้นที่ เช่น จังหวัดกำแพงเพชร มีการค้าขายกันเป็นล่ำเป็นสันด้วย

**อ้างอิง**

**แหล่งข้อมูลอื่น**
  Cockchafers and other chafers date=2011-06-05 -  Der Maikäfer date=2004-06-09 , from the Senckenberg Museum in Frankfurt -  Images date=2010-06-06  -  Pests: The Cockchafer with links to images and French and English text.-  Biological Pest Control date=2005-04-06  Research and risk assessment on the biological control of insect pests in the EU.-  Fact sheet date=2011-06-06  on some other chafers that also have white grubs and are turf pests.- Elegy by German folksinger Reinhard Mey on the vanished cockchafers of days gone by:  Es gibt keine Maikäfer mehr
หมวดหมู่:แมลงที่รับประทานได้
หมวดหมู่:ด้วง
สโมสรฟุตบอลลำพูน วอริเออร์

สโมสรฟุตบอลลำพูน วอริเออร์ เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองลำพูน จังหวัดลำพูน โดยปัจจุบันแข่งขันอยู่ในระดับไทยลีก

**ประวัติสโมสร**
สนามกีฬากลางองค์การบริหารส่วนจังหวัดลำพูน หรือแม่กวงสเตเดียม เป็นสนามเหย้าของสโมสร ก่อนหน้านี้ ลำพูน วอริเออร์ ใช้สนามกีฬากลางจังหวัดลำพูน (แม่กวง สเตเดี้ยม) เป็นรังเหย้ามา ก่อนสุดท้ายก็ได้เวลาเปิดตัวสนามใหม่ ที่สามารถรองรับผู้เข้าชมการแข่งขันจำนวนทั้งสิ้น 5,400 ที่นั่ง พื้นที่ของสนาม ตั้งอยู่ที่ บ้านกู่เส้า ต.เหมืองจี้ อ.เมือง จ.ลำพูน ตรงข้ามกับ โรงเรียนลำพูนพัฒนา
ลำพูน วอริเออร์ ถูกก่อตั้งขึ้นโดยความร่วมมือของประชาชนชาวลำพูน และการสนับสนุนจากดิเรก ก้อนกลีบ และสุรชัย อังเกิดโชค ผู้ว่าและรองผู้ว่าราชการจังหวัดลำพูน โดยได้เข้าร่วมการแข่งขันฟุตบอลลีคภูมิภาคดิวิชัน 2 โซนภาคเหนือ เป็นครั้งแรกในฤดูกาล 2554
ลำพูน วอริเออร์ ได้จดทะเบียนเป็นนิติบุคคลในนามของ "บริษัท สโมสรฟุตบอลลำพูน จำกัด" โดยมีอนุสรณ์ วงศ์วรรณ เป็นประธานสโมสร และมีวิทยา เลาหกุล เป็นที่ปรึกษาของสโมสร
สโมสรมีฉายาว่า "ราชันโคขาว" สีประจำสโมสรคือ สีขาว, สีแดง และสีฟ้า โดยมีชุดแข่งเหย้าเป็นเสื้อสีขาว, กางเกงขาว, ถุงเท้าขาว ส่วนชุดแข่งเยือนเป็นเสื้อสีแดง, กางเกงขาว, ถุงเท้าแดง ปัจจุบันสนามเหย้าของสโมสรคือลำพูน วอริเออร์ สเตเดียม
ประวัติตราสโมสร

**ทีมงาน**

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**

**เกียรติประวัติ**
 ไทยลีก 2
:  ชนะเลิศ (1) : 2564–65- ไทยลีก 3
:  ชนะเลิศ (1) : 2563–64

**ผลงานแบ่งตามฤดูกาล**
 2554 - ลีกภูมิภาค ภาคเหนือ - อันดับ 2- 2555 - ลีกภูมิภาค ภาคเหนือ - อันดับ 9- 2556 - ลีกภูมิภาค ภาคเหนือ - อันดับ 12- 2557 - ลีกภูมิภาค ภาคเหนือ - อันดับ 8- 2558 - ลีกภูมิภาค ภาคเหนือ - อันดับ 8- 2559 - ลีกภูมิภาค ภาคเหนือ - อันดับ 5 (เลื่อนชั้นสู่ไทยลีก 3)

**อ้างอิง**

**แหล่งข้อมูลอื่น**
  เว็บไซต์สโมสร date=2011-08-06 - LamphunWarriors

หมวดหมู่:สโมสรในไทยลีก
ลำพูน
หมวดหมู่:สโมสรฟุตบอลที่ก่อตั้งในปี พ.ศ. 2554
ไจอันต์

ไจอันต์ (giant) หรือนิยมเขียนเป็น ไจแอนท์ อาจหมายถึง
*ยักษ์
*ยักษ์ (เรื่องปรัมปราตะวันตก)
*โกดะ ทาเคชิ ตัวละครในโดราเอมอน ชื่อเล่นว่า "ไจแอนท์"
*ไจแอนท์ (วงดนตรี) เป็นวงดนตรีจากค่ายอาร์เอส ประกอบสมาชิก ฮาเวิร์ด , โทมัส , โจ

**ดูเพิ่ม**
ยักษ์ (แก้ความกำกวม)
โรงเรียนหนองแหนพัฒนวิทยาคม

โรงเรียนหนองแหนพัฒนวิทยาคม ตั้งอยู่ เลขที่ 6 หมู่ 8 บ้านคำผักหนามตำบลหนองแหน อำเภอกุดชุม จังหวัดยโสธร เป็นโรงเรียนมัธยมศึกษาประจำตำบลหนองแหน เดิมเป็นโรงเรียนสาขาของโรงเรียนโพนงาม พิทยาคาร ปีการศึกษา 2533 ประชาชนและสภาตำบลหนองแหนร่วมกับนายศักดิ์ดา  พันธ์เพ็ง อาจารย์ใหญ่โรงเรียนโพนงามพิทยาคาร (ในขณะนั้น) ได้ร่วมกันสร้างอาคารเรียนชั่วคราว โดยใช้ที่ดินของศูนย์ตำบลหนองแหน โดยมี นายวัฒนา  ยอดมงคล อาจารย์ 1 ทำหน้าที่เป็นผู้ประสานงานโรงเรียนสาขา ต่อมาในปีการศึกษา 2536 เพื่อเป็นการ รองรับการเปิดเป็น เอกเทศ สภาตำบลหนองแหน นายอัศนีย์ศักดิ์  ศิริชัย อาจารย์ใหญ่โรงเรียนโพนงาม (ขณะ นั้น )  และนายคำหม่อนเชื้ออุ่น ผู้ใหญ่บ้านคำผักหนาม (ขณะนั้น) ได้มีมติย้ายสถานที่มาทำการเรียนการสอน ในที่ดิน สาธารณะ ประโยชน ์ตำบลหนองแหน (หนองเต่า) บ้านคำผักหนามหมู่ที่ 4 (ปัจจุบันเป็นหมู่ที่ 8) ซึ่งเป็นสถานที่ เรียนปัจจุบัน โดยมีนาย ไตรสรณ์  สุวพงษ์ อาจารย์ 2 ระดับ 6 โรงเรียนยโสธรพิทยาสรรค์ ทำหน้าที่เป็นผู้ประสาน งานโรงเรียนสาขาต่อมา เมื่อวันที่ 14 มีนาคม 2538 โรงเรียนได้รับประกาศจัดตั้งเป็นเอกเทศ โดยใช้ชื่อว่า “โรงเรียนหนองแหนพัฒนวิทยา คม ” เปิดทำการเรียนการสอน ตั้งแต่ชั้นมัธยมศึกษาปีที่ 1 – 3 สำนักงานสามัญ ศึกษาจังหวัดได้แต่งตั้งให้ นาย อัศนีย์ศักดิ์  ศิริชัย อาจารย์ใหญ่โรงเรียนโพนงามพิทยาคาร รักษาการในตำแหน่ง ครูใหญ่ ต่อมากรมสามัญศึกษา ได้แต่งตั้งให้ นายไตรสรณ์  สุวพงษ์    มาดำรงตำแหน่งเป็นครูใหญ่คนแรก และ ผู้อำนวยการโรงเรียนในเวลาต่อมา และในปีการศึกษา 2548 นายหมิ่ง  ยวนยี  ผู้อำนวยการโรงเรียน ย้ายมาดำรง ตำแหน่งผู้อำนวยการโรงเรียนหนองแหน พัฒนวิทยาคม สำนักงานเขตพื้นที่การศึกษายโสธร เขต 2 จากนั้นในวันที่ 7 กุมภาพันธ์ 2550 โดยการนำของ ผู้อำนวยการหมิ่ง  ยวนยี โรงเรียนหนองแหนพัฒนวิทยาคม ได้ถ่ายโอน เข้าสังกัด องค์การบริหารส่วนจังหวัดยโสธร ปัจจุบันนายบุญเพิ่ม   ศักขินาดี  ครูชำนาญการพิเศษ รักษาราชการแทน ผู้อำนวยการโรงเรียนหนองแหนพัฒนวิทยาคม  

**อ้างอิง ==
แม่แบบ:เหตุการณ์ปัจจุบัน/2554 พฤษภาคม 12

*เมื่อเวลา 10.00 น. วันที่ 12 พ.ค.ที่เรือนจำพิเศษกรุงเทพ ผู้สื่อข่าวรายงานบรรยากาศ ว่า ภายหลังจากที่ศาลอาญาพิจารณาให้ถอนประกันตัวนายจตุพร พรหมพันธุ์ ส.ส.สัดส่วน พรรคเพื่อไทย และ นายนิสิต สินธุไพร กรณีกระทำผิดเงื่อนไขศาลในการปราศรัยเมื่อวันที่ 10 เม.ย. ที่ผ่านมา    ข่าวสดออนไลน์
}
ดิเอดจ์ออฟกลอรี

ดิเอดจ์ออฟกลอรี (The Edge Of Glory) เป็นซิงเกิลเพลงที่ 3  โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้มที่สามของเธอบอร์นดิสเวย์ เขียนและผลิตโดยเลดีกากา เฟร์นันโด แกรีเบย์ และดีเจไวท์ชาโดว์ ดิเอดจ์ออฟกลอรีถูกปล่อยทั่วโลกวันที่ 9 พฤษภาคม ค.ศ. 2011 โดยมีคลาเรนซ์ เคลมอนส์เป็นนักแซ็กโซโฟนมาร่วมเล่นดนตรีประกอบเพลง มิวสิกวิดีโอถูกปล่อยในวันที่16 มิถุนายน พ.ศ. 2012 แต่หลังจากที่มิวสิกวิดีโอเผยแพร่ได้ 2วันคลาเรนซ์ เคลมอนส์นักแซ็กโซโฟนที่ร่วมดนตรีประกอบและแสดงในมิวสิกวิดีโอได้เสียชีวิตลงหลังจากมิวสิกวิดีโอปล่อยได้แค่ 2วัน โดยมิวสิกวิดีโอ ดิเอดจ์ออฟกลอรี เป็นวิดีโอและเพลงสุดท้ายของคลาเรนซ์ เคลมอนส์

**เบื้องหลัง**
กาก้า ได้รับแรงบันดารใจในการแต่งเพลงนี้จากการเสียชีวิตของคุณปู่ และศิลปินอื่นๆอีกมาก โดยเธอคิดว่าคนเราก็ต้องถึงจุดสิ้นสุดของชีวิต เหมือนอยู่บนขอบเหวที่ไม่มีทางให้เราเดินต่อไปต้องจบชีวิต เพราะถึงจุดสิ้นสุดที่เราต้องไปต่อแล้ว เราจึงต้องจบชีวิตแบบมีศักดิ์ศรี

**มิวสิกวิดีโอ**
ในมิวสิกวิดีโอดิเอจออฟกลอรี่ถือว่าเป็นวิดีโอที่เรียบง่ายผสมกับความเป็นตัวของเธอ โดยเนื้อหาของมิวสิกวิดีโอ กาก้าสวมชุดแบรนด์เวอร์ซาเช่ประกอบแสดงทั้งวิดีโอ โดยมีการถ่ายทำที่ยูนิเวอร์เซล สตูดิโอ ฮอลลีวู๊ด เป็นฉากมีนักดนตรีชื่อดังอย่าง คลาเรนซ์ เคลมอนส์ มาร่วมแสดงกับกาก้าด้วย โดยเพลงนี้หลักๆ กาก้าจะเต้นในแบบของเธอที่บริเวณทางหนีไฟของอาคารสตูดิโอหนึ่งที่เธอได้รับแรงบันดารใจเมื่อตอนเธอยังเด็กที่เธอชอบที่จะเต้นบริเวณทางหนีไฟของอพาร์ทเม้น โดยมีแค่กาก้ากับคลาเรนซ์ ที่แสดงในวิดีโอเท่านั้น โดยเพลงกาก้าได้รับแรงบันดารใจมาจากการเสียชีวิตของคุณปูของเธอที่อยู่บันขอบเหวแห่งเกียรติยศ ไม่ใช่แค่คุณปูของเธอแต่เธอยังแต่งเพื่ออุทิศแก่ศิลปินที่ล่วงลับไปแล้ว เช่น ไมเคิล แจ็กสัน

**รายชื่อเพลง**
ไฟล์:NYC - Buildings with fire exit ladders - 0200.jpg|thumb|upright|สถานที่ถ่ายทำมิวสิกวีดีโอในนครนิวยอร์ก
*Digital download
# "The Edge of Glory" – 5:20
*German CD single
# "The Edge of Glory" (Radio Edit) – 4:20
# "The Edge of Glory" (Cahill Club Mix) – 7:26
*The Edge of Glory – The Remixes
# "The Edge of Glory" (Sultan & Ned Shepard Remix) – 6:34
# "The Edge of Glory" (Funkagenda Remix) – 7:53
# "The Edge of Glory" (Bare Noize Remix) – 3:48
# "The Edge of Glory" (Porter Robinson Remix) – 6:40
# "The Edge of Glory" (Cahill Club Remix) – 7:27
# "The Edge of Glory" (Foster The People Remix) – 6:10

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรองและยอดขาย**

**ประวัติการจำหน่าย**

**อ้างอิง**
หมวดหมู่:ซิงเกิลในปี พ.ศ. 2554
หมวดหมู่:ซิงเกิลอันดับ 1 ในบิลบอร์ดฮอตเพลงแดนซ์คลับ
หมวดหมู่:เพลงของเลดีกากา
ดอยดงหญ้าหวาย

ดอยดงหญ้าหวาย
ดอยดงหญ้าหวาย เป็นยอดเขาในเขตอุทยานแห่งชาติดอยภูคา  ในอดีตเรียกว่า ภูประดิษฐ์  สูงจากระดับน้ำทะเล 1,939 เมตร แบ่งเขตอำเภอปัวกับอำเภอบ่อเกลือ จังหวัดน่าน  ดอยดงหญ้าหวายยังมีการสำรวจพบนกไต่ไม้สีสวย (Beautiful Nuthatch) ซึ่งเป็นนกในสกุลนกไต่ไม้ที่หายากชนิดหนึ่ง และกะท่างน้ำดอยภูคา (Tylototriton Phukhaensis) กะท่างน้ำชนิดใหม่ของโลก ซึ่งปัจจุบันมีรายงานการค้นพบได้เพียงแห่งเดียวเท่านั้น

**แหล่งข้อมูลอื่น**
   ทะเลหมอกแตะปลายหญ้าบน ดอยดงหญ้าหวาย

**อ้างอิง**
หมวดหมู่:ภูเขาในจังหวัดน่าน
หมวดหมู่:ยอดดอย‎
หมวดหมู่:อำเภอปัว
หมวดหมู่:อำเภอบ่อเกลือ
นกไต่ไม้สีสวย

นกไต่ไม้สีสวย  (Beautiful nuthatch; Sitta formosa) เป็นนกไต่ไม้ขนาดใหญ่  มีสีสันสวยงามกว่านกไต่ไม้ชนิดอื่น ๆ  มีลวดลายสีขาวและฟ้าบนพื้นสีน้ำเงินเข้มที่ด้านบนของลำตัว และยังมีแถบสีฟ้ากว้างที่ปีกคาดยาวจรดหัวไหล่ ลำตัวด้านล่างมีสีส้มอมน้ำตาล ใบหน้าเป็นสีขาว มีแถบคาดตาจางๆและลายเปรอะสีเทาบริเวณแก้ม ปากและขาสีเทา ปลายปากดำ 
ถิ่นอยู่อาศัยในป่าดิบ ความสูง 950-2,290 เมตร   การแพร่กระจายเป็นนกประจำถิ่น หายากและพบเฉพาะบางพื้นที่  
นกไต่ไม้สีสวยชอบหากินเป็นคู่หรือเป็นฝูงขนาดเล็กในระดับใกล้เรือนยอดตามต้นไม้ใหญ่ที่มีพืชกาฝากและพืชชั้นต่ำปกคลุม บางครั้งหากินในเบิร์ดเวฟร่วมกับนกชนิดอื่น พบตามป่าบนภูเขาบางแห่งที่ความสูงมากกว่า 1,500 เมตรจากระดับน้ำทะเลในประเทศภูฏาน อินเดีย บังคลาเทศ พม่า จีนตอนใต้ ลาว และเวียดนาม แต่ในฤดูหนาวอาจพบลงมาหากินที่ระดับความสูงต่ำลงมาจนถึงราว ๆ 600 เมตรจากระดับน้ำทะเล 
สถานภาพระดับโลกจัดว่าเสี่ยงต่อการสูญพันธุ์ ในบัญชีแดงของสหภาพเพื่อการอนุรักษ์ธรรมชาติ (IUCN Red List) อันประกอบไปด้วยชนิดพันธุ์ที่ถูกคุกคามและใกล้สูญพันธุ์ ในประเทศไทยถือเป็นชนิดที่ใกล้สูญพันธุ์เป็นอย่างยิ่ง และเป็นสัตว์ป่าคุ้มครอง
ในประเทศไทยพบที่ ดอยผ้าห่มปก  จังหวัดเชียงใหม่  และ อุทยานแห่งชาติดอยภูคา จังหวัดน่าน ในบริเวณดอยดงหญ้าหวาย 

**อ้างอิง**

**แหล่งข้อมูลอื่น**
   ดอกเสี้ยวขาว ชมพูภูคา และนกไต่ไม้สีสวย..-  ... ต้ อ ง ไ ต่ ถึ ง ไ ด้ ม า ... date=2016-03-05 -  + Beautiful Nuthatch + นกสีสวยแห่ง ยอดดงหวาย ดอยภูคาfix-attempted=yes 
สีสวย
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศอินเดีย
แกงป่า

ไฟล์:Kaeng phak wan.JPG|thumb|250px|แกงป่าผักหวาน
แกงป่า เป็นแกงแบบไม่ใส่กะทิ นิยมใส่เครื่องเทศจำนวนมากเพื่อปรุงกลิ่นรส โดยเฉพาะเพื่อดับกลิ่นคาวหรือกลิ่นสาบของเนื้อสัตว์ 

**ประวัติ**
ธวัชชัย สู่เพื่อน ผู้อำนวยการสำนักทรัพย์สินและรายได้ มหาวิทยาลัยราชภัฏสวนสุนันทา สันนิษฐานว่า แกงป่าปลาช่อน คงมีมาตั้งแต่อาณาจักรสุโขทัยแล้ว เพราะปลาเป็นอาหารที่นิยมบริโภคในท้องถิ่น ด้วยการปรุงให้สุก และใช้สมุนไพรซึ่งหาได้ง่ายในท้องถิ่น สอดคล้องกับสกุลตรา ค้ำชู อาจารย์ประจำสาขาคหกรรมศาสตร์ คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา กล่าวว่า "แกงป่าปลาช่อนสมัยสุโขทัย มีลักษณะใกล้เคียงกับแกงป่าปัจจุบัน แตกต่างกันตรงที่ยังไม่มีส่วนผสมของหอม กระเทียม  เพราะสุโขทัยยังไม่มีบันทึกว่ามีการใช้ (มาใช้กันในสมัยอยุธยา) เครื่องแกงเน้น กระชาย ข่า ตะไคร้ ไพล และใบกะเพรา รสเผ็ดร้อนจึงมาจากสมุนไพรที่มีกันในท้องถิ่น ส่วนเรื่องเนื้อสัตว์ เหตุที่เราสันนิษฐานว่าเป็นปลามีข้อมูลประกอบในเรื่องของอุปกรณ์การปรุงอาหาร สิ่งที่ให้ความร้อน สมัยก่อนเราใช้ฟืน ดังนั้นเนื้อสัตว์เหนียว ๆ จึงยังไม่นิยม เราจึงบริโภคกุ้ง ปลา ที่สุกง่าย ใช้ความร้อนไม่มาก..."
ในตำรา แม่ครัวหัวป่าก์ (พ.ศ. 2451) ของท่านผู้หญิงเปลี่ยน ภาสกรวงศ์ มีสูตร "ปลาดุกแกงป่า" แต่แตกต่างจากปัจจุบัน เช่นมีการใส่กะทิ ดังข้อความว่า "…พริกชี้ฟ้าสดเมล็ดเขียว กระชาย ตะไคร้ ข่า หัวเปราะหอม ผิวมะกรูด กระเทียมลงครกตำเปนน้ำพริก แต่อย่าให้เลอียดทีเดียว มะพร้าวปอกคั้นกะทิลงหม้อเคี่ยวให้แตกมัน เอาน้ำพริกละลายในกะทิเมื่อเดือดดีแล้ว เนื้อปลาดุกล้างน้ำให้สะอาดเทลง น้ำเคยดีราดลง ใบผักชีฝรั่งหั่นเปนท่อนสั้นๆ บันจุลง ชิมดูจืดเค็มตามชอบแล้วยกลง หอมเจียวกระเทียมเจียวเอาไว้โรยน่าเมื่อตักไปตั้งให้รับประทาน…"

**ความหลากหลาย**
แกงป่าในแต่ละท้องถิ่นมีความแตกต่างกัน โดยมากเป็นความแตกต่างที่เครื่องเทศในแต่ละท้องถิ่น ดังนี้- จังหวัดเพชรบุรี ใส่พริกกะเหรี่ยงและกะปิ- จังหวัดราชบุรี ใส่พริกกะเหรี่ยง ซึ่งมีรสเผ็ดร้อน เครื่องเทศอื่น ๆ ที่ใช้คือ ยี่หร่า ลูกผักชี โป๋ยกั๋ก พริกไทย กานพลู เวลาปรุงใส่กระชายและใบกะเพรามาก- จังหวัดสุพรรณบุรี ใช้ทั้งพริกแห้งและพริกสด นิยมใส่หอมแดง- จังหวัดนครศรีธรรมราช ใช้ทั้งพริกขี้หนูสดและแห้ง- ภาคตะวันออก ใช้เครื่องเทศที่เป็นเอกลักษณ์ของท้องถิ่น เช่น ทางจันทบุรีและตราดใช้หัวไพล ขิงแห้ง กระทือ เปราะหอม เร่วหอม หน่อกระวาน ลูกกระวาน ทางระยอง นิยมใส่ดอกผักชีไร่ ดอกกะเพรา ดอกผักชีฝรั่ง และนิยมใส่พริกตุ้มซึ่งเป็นผักท้องถิ่นลงในแกงด้วย

**อ้างอิง**
หมวดหมู่:แกง
หมวดหมู่:อาหารไทย
ท่าอากาศยานบ่อแก้ว

ท่าอากาศยานบ่อแก้ว (ສະໜາມບິນຫ້ວຍຊາຍ) เป็นท่าอากาศยานภายในประเทศลาว ตั้งอยู่ที่เมืองห้วยทราย แขวงบ่อแก้ว ห่างจากท่าเรือท่าด่านประมาณ 7 กิโลเมตร สร้างในสมัยที่สหรัฐเข้ารุกรานลาว มีหอบังคับการบินสูงประมาณ 100 เมตร เดิมเคยมีเที่ยวบินให้บริการระหว่างเวียงจันทน์-ห้วยทราย และห้วยทราย-เวียงจันทน์ แต่ได้ปิดปรับปรุงรันเวย์สนามบินตั้งแต่ปี พ.ศ. 2561 และยังไม่มีเที่ยวบินประจำให้บริการในปัจจุบัน

**อ้างอิง**

**แหล่งข้อมูลอื่น**
 HOE- VLHS / OUI- VLHS / HOE- OUI
หมวดหมู่:สิ่งก่อสร้างในแขวงบ่อแก้ว
บ
โคเรียโนซอรัส (เทอโรพอด)

โคเรียโนซอรัส (코리아노사우루스; Koreanosaurus) ชื่อหมายถึง "กิ้งก่าเกาหลี" เป็นชื่อนอกระบบที่มิได้ระบุถึงสกุลของไดโนเสาร์จากยุคครีเทเชียสตอนปลายอย่างเป็นทางการ เป็นไปได้ว่ามันอาจเป็นโดรเมโอซอร์ (หรือเหมือนกันกับเทอโรพอด) ซึ่งอาศัยอยู่ในพื้นที่ของเกาหลีมาก่อน แม้ว่าช่วงเวลาที่ได้อ้างถึงไทรันโนซอริเด และฮิปสิโลโพดอนติเด ที่ได้ถือตามกระดูกต้นขาเพียงอย่างเดียว ชนิดต้นแบบได้รับการรักษาโดยคิมในค.ศ. 1979 โดยในค.ศ. 1993 ได้ตัดสินใจว่าอยู่ในสปีชีส์ของไดโนนีคัส ที่มีชื่อว่า "ดี." โคเรียนเอนซิส ซึ่งมันน่าจะเป็นเช่นเดียวกับ "โคเรียซอรัส" ชื่ออื่นที่ไม่เป็นทางการที่เป็นไปได้คือ โคเรียน โดรเมโอซอริด
ในค.ศ. 2010 ได้มีการใช้ชื่ออย่างถูกต้องสำหรับไดโนเสาร์ที่ได้ชื่อว่า โคเรียโนซอรัส

**อ้างอิง**

**แหล่งข้อมูลอื่น**
  The Theropod Database, with a much more detailed summary.-  Maniraptora date=2009-07-29 
หมวดหมู่:ไดโนเสาร์ในยุคครีเทเชียส